**DOKUMENTACIJA O NABAVI**

|  |
| --- |
| **Nabava usluge najma multifunkcijskih print/sken uređaja**  |

**Poziv za dostavu ponuda**

 Zagreb, prosinac 2021.

SADRŽAJ

1. Podaci o Naručitelju
2. Podaci o osobi zaduženoj za komunikaciju s ponuditeljima
3. Evidencijski broj nabave
4. Vrsta postupka
5. Procijenjena vrijednost nabave
6. Vrsta ugovora o javnoj nabavi
7. Opis predmeta nabave
8. Mjesto isporuke predmeta nabave
9. Rok isporuke i rok izvršenja Ugovora
10. Osnove za isključenje gospodarskog subjekta
11. Uvjeti sposobnosti
12. Oslanjanje na sposobnost drugih subjekata
13. Sadržaj i način izrade ponude
14. Način određivanja cijene ponude
15. Valuta ponude
16. Kriterij za odabir ponude
17. Jezik i pismo ponude
18. Rok valjanosti ponude
19. Tajnost podataka
20. Rok, način i uvjeti plaćanja
21. Način, datum, vrijeme i mjesto dostave ponuda
22. Otvaranje ponuda
23. Odabir ponuditelja

PRILOG I- Ponudbeni list

PRILOG II – Troškovnik

1. Podaci o naručitelju

**REPUBLIKA HRVATSKA, MINISTARSTVO POLJOPRIVREDE**

**(u daljnjem tekstu: Naručitelj)**

OIB: 76767369197

Adresa: Ulica grada Vukovara 78, 10 000 Zagreb

URL: <https://poljoprivreda.gov.hr/>

1. Podaci o osobi zaduženoj za komunikaciju s ponuditeljima

Kontakt osobe: Goran Barać, Adrijan Humaan

Telefon: 01/6106-192, 01/6106-860

e-mail: adrijan.humaan@mps.hr,

1. Evidencijski broj nabave: 1/2022/JN
2. Vrsta postupka

Postupak jednostavne nabave: poziv za dostavu ponuda putem objave na službenoj web stranici naručitelja, sukladno Pravilniku o postupku provođenja jednostavne nabave Ministarstva poljoprivrede, KLASA: 011-01/19-01/01, UR.BROJ: 525-06/1614-19-1 od 02.01.2019. i Pravilniku o izmjeni Pravilnika o postupku provođenja jednostavne nabave, KLASA: 011-01/19-01/01 URBROJ: 525-06/0127-21-2 od 17. ožujka 2021. godine.

1. Procijenjena vrijednost nabave

90.000,00 kn bez PDV-a.

1. Vrsta ugovora o javnoj nabavi

Predviđa se sklapanje Ugovora za predmetnu nabavu usluge.

1. Opis predmeta nabave

Predmet nabave je nabava 7 (sedam) komada stolnih laserskih multifunkcijskih uređaja za laserski ispis u boji, kopiranje i skeniranje frmata A4.

Ugovorom moraju biti pokriveni troškovi dostave i instalacije uređaja, nadogradnja softvera, trošak redovnog održavanja, servisa i otklanjanja kvarova, tonera za kopiranje i ispis, rezervnih i potrošnih dijelova, putni trošak i rad servisera, trošak zamjenskog uređaja.

U cijenu iznajmljivanja uređaja u najmu usluge ispisa i kopiranja nije uračunat papir za ispis odnosno kopiranje.

Jednom mjesečno odabrani ponuditelj obvezan je obaviti redovitu provjeru funkcionalnosti i preventivni servis te očitati popis brojača ispisa/kopija temeljem kojeg se sastavlja radni nalog koji potpisuje serviser i predstavnik korisnika. Na temelju potpisanog radnog naloga ispostavlja se račun Naručitelju. Usluga se naplaćuje prema stvarno učinjenom broju ispisa/kopija temeljem očitanja ispisa/kopija na brojčaniku multifunkcijskog uređaja.

* Mjesečni paušal po aparatu mora uključivati 3.500 c/b kopija i 1.000 ispisa/kopija u boji,
* Brzina ispisa: c/b – 30 stranica/min; u boji – 30 stranica/min, format A4,
* Skeniranje u boji sa SEND funkcijama: e-mail, mreža, folder,
* Automatski dodavač originala, jedinica za obostrani ispis,
* Ručni dodavač papira – 100 listova,
* 1 (jedna) ladica kapaciteta 250 listova,
* Rezolucija 600x600 dpi,
* Funkcija mrežnog laserskog ispisa, mrežnog skeniranja i kopiranja,
* Upravljanje putem LCD ekrana,
* Jednostavna web administracija.

Dopušteno je nuditi isključivo cjelokupan predmet nabave.

1. Mjesto isporuke predmeta nabave

Mjesto isporuke predmeta nabave je na adresi naručitelja Ulica grada Vukovara 78, Zagreb.

1. Rok isporuke i rok izvršenja Ugovora

Rok isporuke i instalacije uređaja je najkasnije 14 (četrnaest) dana od dana sklapanja ugovora.

Rok izvršenja nabave: 12 mjeseci od dana isporuke i instalacije cjelokupnog predmeta nabave ili do sklapanja novog Okvirnog sporazuma za uslugu ispisa u postupku koji provodi Središnji državni ured za središnju javnu nabavu.

Naručitelj će u ugovor staviti kaluzulu o roku trajanja ugovora na 12 mjeseci s mogučnošću raskida u trenutku kada Središnji državni ured za središnju javnu nabavu zaključi novi Okvirni sporazum za predmetnu uslugu ispisa obzirom da je naručitelj obveznik istog.

1. Osnove za isključenje gospodarskog subjekta
	1. Naručitelj će isključiti gospodarskog subjekta iz postupka jednostavne nabave ako

utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj**.**

Iznimno, naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

* 1. Za potrebe utvrđivanja navedenih okolnosti i dokazivanja da ne postoje

 osnove za isključenje iz točke 10.1., ponuditelj je obvezan dostaviti:

potvrdu porezne uprave ili drugog nadležnog tijela u državi poslovnog nastana gospodarskog subjekta ne stariju od dana slanja (objave) ovog Poziva za dostavu ponude. *(****Ponuditelj može dostaviti presliku potvrde porezne uprave).***

Ako se u državi poslovnog nastana gospodarskog subjekta, odnosno državi čiji je osoba

državljanin ne izdaju navedeni dokumenti ili ako ne obuhvaćaju sve okolnosti iz točke 10.1.,

oni mogu biti zamijenjeni izjavom pod prisegom ili, ako izjava pod prisegom prema pravu

dotične države ne postoji, izjavom davatelja s ovjerenim potpisom kod nadležne sudske ili

upravne vlasti, javnog bilježnika ili strukovnog ili trgovinskog tijela u državi poslovnog

nastana gospodarskog subjekta, odnosno državi čiji je osoba državljanin.

10.3. Dokument iz točke 10.2. ne smije biti stariji od dana slanja ovog poziva za dostavu ponude.

10.4.Osnova za isključenje iz točke 10.1. primjenjuje se i na podugovaratelje te

su isti dužni na isti način dokazati da ne postoji osnova za isključenje iz točke 10.1. ove dokumentacije o nabavi.

 11. Uvjeti sposobnosti

11.1. Sposobnost za obavljanje profesionalne djelatnosti

 U svrhu dokazivanja sposobnosti za obavljanje profesionalne djelatnosti, ponuditelj je

obvezan dostaviti:

* + 1. izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana. ***(Ponuditelj može dostaviti presliku izvoda).***
		2. Dokument iz točke 11.1.1. ne smije biti stariji od dana slanja ovog poziva za dostavu ponude
		3. Navedeni dokaz je potrebno dostaviti i za podugovaratelje ako postoje.
	1. **Tehnička i stručna sposobnost**

11.2.1 Ponuditelj mora obvezno dostaviti tehničku brošuru ili katalog ponuđenog uređaja u kojem se nalaze svi podaci o minimalno traženim vrijednostima navedenim u opisu predmeta nabave.

11.2.2. Gospodarski subjekt treba dostaviti popis glavnih usluga izvršenih u godini u kojoj je započeo postupak jednostavne nabave i tijekom tri godine koje prethode toj godini iz kojeg mora biti vidljivo da je ponuditelj obavljao poslove koji su vezani uz ovaj predmet nabave.

Popis sadržava vrijednost usluge, datum te naziv druge ugovorne strane.

1. **Oslanjanje na sposobnost drugih subjekata**

Gospodarski subjekt može se u postupku jednostavne nabave radi dokazivanja ispunjavanja kriterija za odabir gospodarskog subjekta osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata, mora dokazati naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Naručitelj će provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje.

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim u ovoj točki dokumentacije o nabavi.

1. Sadržaj i način izrade ponude

Ponuda je izjava volje ponuditelja u pisanom obliku da će isporučiti robu, pružiti usluge ili izvesti radove u skladu s uvjetima i zahtjevima iz dokumentacije o nabavi.

Pri izradi ponude ponuditelj se mora pridržavati zahtjeva i uvjeta iz ove dokumentacije o nabavi i svih njenih priloga, te ne smije mijenjati ni nadopunjavati tekst dokumentacije.

Ponuda mora sadržavati najmanje:

1. Dokument naveden u točki 10. ovog poziva za dostavu ponuda kojim ponuditelj dokazuje da ne postoje osnove za isključenje

2. Dokumente navedene u točki 11. ovog poziva za dostavu ponuda – uvjeti sposobnosti

3. Ispunjen i potpisan obrazac Ponudbenog lista (PRILOG I)

 3. Ispunjen i potpisan Troškovnik (PRILOG II)

1. Način određivanja cijene ponude

Cijena ponude piše se brojkama u apsolutnom iznosu. Ukupna cijena obvezno se upisuje u obrazac Troškovnika i Ponudbenog lista.U cijenu ponude bez PDV-a moraju biti uračunati svi troškovi i popusti. Ponuđena cijena je nepromjenjiva za cijelo vrijeme važenja ugovora. Ponuditelj potpisom i pečatom Ponudbenog lista daje izjavu o nepromjenjivosti cijena.

Pretpostavlja se da je ponuditelj proučio važeće propise u Republici Hrvatskoj koji se odnose na njegovo poslovanje, a posebno one koji se odnose na njegove obaveze plaćanja takse, poreza (osim PDV-a) i druga davanja te da po osnovu istih neće i ne može tražiti izmjenu ponuđene i ugovorene cijene.

Nije dopušteno iskazivanje alternativnih cijena ponude, cijena s deviznom klauzulom, iskazivanje cijene u relativnim iznosima, kao i dostave ponude pod uvjetima koji nisu predviđeni u dokumentaciji o nabavi iz ovog poziva za dostavu ponuda.

1. Valuta ponude

Ponuditelj izražava cijenu ponude u kunama. Mogućnost izmjene cijene zbog promjene tečaja strane valute u odnosu na hrvatsku kunu (valutna klauzula) je isključena.

1. Kriterij za odabir ponude

Kriterij na kojem će naručitelj temeljiti odabir ponude je ekonomski najpovoljnija ponuda, relativni ponder cijene je 100%.

1. Jezik i pismo ponude

Ponuda sa svim traženim prilozima podnosi se na hrvatskom jeziku i latiničnom pismu ili na engleskom jeziku. Ukoliko se ponuda prilaže na engleskom jeziku, Ponudbeni list iz Priloga I treba biti i na hrvatskom jeziku.

1. Rok valjanosti ponude

**Rok valjanosti ponude je 30 dana od dana dostave ponude.** Naručitelj će odbiti ponudu čija je opcija kraća od zahtijevane.

Ako istekne rok valjanosti ponude, naručitelj će u pisanom obliku tražiti od ponuditelja produženje roka valjanosti ponude. Ponuditelj mora produženje roka valjanosti ponude također potvrditi u pisanoj formi.

1. Tajnost podataka

Gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

1. Rok, način i uvjeti plaćanja

Naručitelj će za predmet nabave plaćati mjesečne paušale te ukoliko broj ispisa prelazi količinu predviđenu mjesečnim paušalom, plaćat će se dodatno prema stvarno učinjenom broju ispisa/kopija temeljem očitanja na brojčaniku multifunkcijskog uređaja.

Plaćanje se vrši na temelju ispostavljenih e-računa u roku 30 dana od dana izdavanja računa, doznakom na žiro račun odabranog ponuditelja.

Predujam isključen, kao i traženje instrumenata osiguranja plaćanja.

Sredstva za financiranje predmeta nabave osigurana su u proračunu Naručitelja za 2022. godinu na poziciji A568000, konto 3235.

1. Način, datum, vrijeme i mjesto dostave ponuda

Ponuda sa svim traženim dokumentima se dostavlja skenirana elektroničkom poštom na adrese javna.nabava@mps.hr i adrijan.humaan@mps.hr.

Rok za dostavu ponuda je najkasnije do **24.12.2021. do 11:00h**.

Uspješno zaprimanje elektroničke pošte s ponudom Ministarstvo poljoprivrede potvrđuje automatskim odgovorom koji će biti isporučen s adrese javna.nabava@mps.hr.

Ukoliko ne zaprimite automatski odgovor, molimo provjerite veličinu privitaka elektroničke pošte koju pokušavate isporučiti (ograničenje veličine privitaka na 10 MB) te ispravnost upisane adrese primatelja elektroničke pošte.

1. Otvaranje ponuda

Naručitelj neće javno otvarati ponude obzirom da se radi o postupku jednostavne nabave.

1. Odabir ponuditelja

Na osnovi pregleda pristiglih ponuda sastavlja se Zapisnik o odabiru ponuda u postupku jednostavne nabave, kojim se utvrđuje najpovoljnija ponuda te se ista predlaže ovlaštenoj osobi naručitelja za sklapanje ugovora. Za odabir je dovoljna jedna prihvatljiva ponuda.

U slučaju da je u postupku nabave sudjelovalo više ponuditelja, svi će biti obaviješteni o odabiru najpovoljnijeg ponuditelja.